b'\n_START_ARTICLE_\nAlgimantas Antanas Kubili\xc5\xabnas\n_START_PARAGRAPH_\nAlgimantas Antanas Kubili\xc5\xabnas (g. 1939 m. bir\xc5\xbeelio 25 d. Galiniai, U\xc5\xbepali\xc5\xb3 vals\xc4\x8dius) \xe2\x80\x93 Lietuvos kompozitorius, pedagogas.\n_START_SECTION_\nBiografija\n_START_PARAGRAPH_\n1967 m. baig\xc4\x97 Lietuvos konservatorijos A. Ra\xc4\x8di\xc5\xabno kompozicijos klas\xc4\x99. 1967\xe2\x80\x931970 m. d\xc4\x97st\xc4\x97 \xc5\xa0iauli\xc5\xb3 auk\xc5\xa1tesniojoje muzikos mokykloje ir \xc5\xa0iauli\xc5\xb3 pedagoginiame institute, 1970\xe2\x80\x932003 m. \xe2\x80\x93 Kauno J. Gruod\xc5\xbeio konservatorijoje. Nuo 1989 m. Lietuvos konservatorijos (1992\xe2\x80\x932004 m. Lietuvos muzikos akademija, nuo 2004 m. Lietuvos muzikos ir teatro akademija) Kauno fakulteto d\xc4\x97stytojas, nuo 1990 m. Muzikos teorijos ir istorijos katedros ved\xc4\x97jas, nuo 1992 m. docentas. 1970\xe2\x80\x931972 m. Kipro Petrausko memorialinio muziejaus Kaune direktorius. 1975\xe2\x80\x931980 m. bendradarbiavo laikra\xc5\xa1tyje \xe2\x80\x9eKauno tiesa\xe2\x80\x9c. 1982\xe2\x80\x931994 m. Lietuvos kompozitori\xc5\xb3 s\xc4\x85jungos Kauno skyriaus atsakingasis sekretorius.'